Sal Australië Godsdiensvryheid Kies? Wetsontwerp Kan Dalk Christen-Rugbyster, Israel Folau, Help - Joy! Digital
Sal Australië Godsdiensvryheid Kies? Wetsontwerp Kan Dalk Christen-Rugbyster, Israel Folau, Help
foto: Israel Folau (AP-foto)
Wetgewers in Australië het 'n nuwe wetsontwerp voorgestel wat daarop gemik is om mense te beskerm wat uiting wil gee aan hulle godsdienstige geloof buite die werkplek.
Volgens Reuters het die prokureur-generaal, Christian Porter, gesê die voorstel sal dit vir Australiërs moontlik maak om hul geloofsoortuigings buite die werkplek uit te spreek solank dit nie hul werkgewer finansiële skade berokken nie.
Porter het gesê dat die wetgewing nodig is, aangesien die land se antidiskriminasiewette nie wyd genoeg is nie.
Die voorgestelde wetgewing kom nadat die voormalige Australiese rugbyster, Israel Folau, wat ook 'n toegewyde Christen is, in Mei sy kontrak met Rugby Australië verloor het, nadat hy geweier het om 'n boodskap op sosiale media te verwyder waarin hy sondaars aanmoedig om hulle te bekeer.
Die daaropvolgende beëindiging van sy kontrak het 'n landswye debat oor vryheid van spraak en godsdiensvryheid in die land tot gevolg gehad.
Volgens CBN News het Folau en sy voormalige werkgewer verlede maand probeer om 'n skikking te bereik, maar kon nie tot 'n ooreenkoms kom nie.
"Rugby Australië het my dienskontrak opgeskeur en my loopbaan beëindig omdat ek 'n boodskap uit die Bybel gedeel het," het Folau gesê. "Ek behoort die Vryheid te hê om my geloofsoortuigings op 'n vreedsame manier uit te spreek sonder om bang te wees vir vergelding of uitsluiting. Australië is so 'n ongelooflike multikulturele land. Ek weet dat ons sterk genoeg is om ruimte te skep vir verskillende sienings sonder om mense af te dank omdat hulle godsdienoortuigings uitspreek waarmee almal nie noodwendig saamstem nie.